**Nadbiskupska klasična gimnazija s pravom javnosti**

**Voćarska cesta 105**

**10 000 Zagreb**

**JESAM LI SLOBODAN?**

(Priprema za izvođenje nastavnog sata Katoličkog vjeronauka)

Nastavnik: Petra Ervaćanin, prof. savjetnik

**Priprema za izvođenje nastave**

|  |  |  |  |
| --- | --- | --- | --- |
| Škola:Nadbiskupska klasična gimnazija u Zagrebu  | Nastavni predmet: Katolički vjeronauk | Razred: II. b  | Nadnevak:4. listopada 2024. |
| **Predmetni nastavnik:** Petra Ervaćanin  |
| **Nastavna tema:** Za slobodu stvoreni |
| **Nastavna jedinica:** **Jesam li slobodan?****Trajanje:** 90 minuta |
| CILJ | Upoznati pojam *sloboda* kroz različite tekstove, te uvidjeti koliko je moje shvaćanje slobode blisko pojmu  |
| ODGOJNO-OBRAZOVNIISHODI (Kurikulum) |  SŠ KV A.2.1. Učenik analizira pojam slobode na temelju biblijskih i drugih tekstova i vlastitog iskustva te prepoznaje utjecaj vrednota na ostvarenje ljudske i kršćanske punine života.SŠ KV C.2.2 Učenik objašnjava i kritički prosuđuje vrednote slobode, odgovornosti, služenja i kritički se osvrće na izvore vlastitih odluka. |
| ODGOJNO-OBRAZOVNIISHODI (Razrada) | Kognitivna (znanje, razumijevanje)Učenik objašnjava pojam slobode na temelju Svetopisamskih i drugih tekstova |
| Afektivna (razvijanje/usvajanje stavova, interesa i navika za)Učenik prepoznaje značaj slobode te važnost odgovornog ponašanja prema sebi i drugome |
| Psihomotorička (vještine) Učenik prihvaća odgovornost za djela koja čini slobodno |
| **VREDNOVANJE:**Formativno – refleksija u obliku izlazne karticeSumativno – usmena provjera.  |
| **METODIČKI SUSTAV:** Kombinirani (kombinacija predavačko-heurističkog i problemsko-stvaralačkog metodičkog sustava).  |
| **MEĐUPREDMETNE TEME:** uku A.4/5.3. Učenik kreativno djeluje u različitim područjima učenja.uku A.4/5.4. Učenik samostalno kritički promišlja i vrednuje ideje.osr A 4.1. Razvija sliku o sebi.osr B 4.1. Uviđa posljedice svojih i tuđih stavova / postupaka / izbora. |
| **OBLICI RADA**Individualni, frontalni, rad u skupini | **NASTAVNE METODE**Usmeno izlaganje, čitanje i rad na tekstu, interpretacija, razgovor. | **NASTAVNA SREDSTVA**Tekstovi iz različitih izvora, bijela ploča i flomaster, prijenosno računalo.   |
| **ARTIKULACIJA SATA****Uvodni dio**Molitveni početakMotivacijaNajava teme | **Središnji dio**Izlaganje/razgovorČitanje i rad na tekstovimarad učenika po skupinama  | **Završni dio**Sinteza s aktualizacijomMolitveni završetak |
| REDNI BR. | TIJEK NASTAVNE DJELATNOSTI | AKTIVNOSTI ZA UČENIKE |
| **I.****II.****III.** | **UVODNI DIO****Molitveni početak (5 min)**Ti si nas, Gospodine Bože, stvorio na svoju sliku.Darovao si nam um i slobodnu volju da po tome nalikujemo Tebi, a razlikujemo se od ostalih stvorenja Tvojih.Daruj nam milost da u svojoj zemlji živimo slobodno, sigurni za svoj život, da uživamo sva svoja ljudska i građanska prava, da slobodno mislimo, govorimo i biramo te tu istu slobodu jamčimo svima koji s nama žive.Daj da se uvijek osjetimo dužnima oduprijeti se svakome nasilju i zaštititi nedužne.To te molimo po Kristu Gospodinu našemu, koji je život svoj darovao da nas učini slobodnim bićima na zemlji. AMEN. **Motivacija s najavom teme (5 min)** *se temelji na poticajnim pitanjima vezanim uz molitvu, te najavljuje temu.*Ima li netko ideju o čemu će danas biti riječ?Danas ćemo govoriti o slobodi. Pokušati ćemo odgovoriti na pitanje:Jesam li slobodan/slobodna? Ili još ćemo dodati: Mogu li biti slobodan?.... susresti ćemo se s još mnogo pitanja tijekom današnjeg sata… No, na početku… kako bi odgovorio da te netko pita Jesi li slobodan? (na ploču pišem: DA NE NE ZNAM, te bilježim njihove odgovore kako bismo dobili „sliku“ razreda.Evo, dobili smo sliku vašeg razreda o tome koliko se osjećate slobodnim?! To je slika, onako na prvu. Danas ćemo pokušati malo ući u dubinu.**SREDIŠNJI DIO****(6 min)**Prije svega, morali bismo definirali slobodu? Što je sloboda? **Što je za tebe sloboda?** Pogledati ćemo jedan kratki video… (Dođi i vidi 2, digitalni udžbenik, 1.1) trajanje videa **3:26.** dok gledate, izdvojite mišljenje koje je vama najbliže, te obrazložite. Ili samostalno odgovorite na pitanje Što je sloboda za mene.**Kratko izlaganje (10 min)**Dakle, iz ovoga možemo zaključiti da svatko ima neku svoju definiciju slobode, pa iz toga proizlazi i neki subjektivan osjećaj je li čovjek slobodan ili ne.Važan pojam koji smo uočili u ovom videu je?Odgovornost…Danas puno govorimo o slobodi.Ona je oduvijek, a napose danas na visokoj cijeni. O njoj se govori u politici, ekonomiji, obitelji, odgoju, umjetnosti, religiji… Zato se često i pitamo što je sloboda…, a možemo dodati i pitanje: **Što čovjeka čini slobodnim? Otkuda čovjeku sloboda? Tko ili što slobodu daje? Kakve veze sa slobodom ima odgovornost?**Sloboda je čovjeku dana već u trenutku stvaranja. Ako krenemo od toga da nas je Bog stvorio na svoju sliku, da nam je dao slobodu izbora, da nas nije ograničio u svojoj ljubavi, mi upravo po toj slobodi bivamo usmjereni prema dobru. Postoje i mnoga filozofska promišljanja o slobodi. Kao i mi sada, mnogi već odavno pokušavaju definirati slobodu. Tako je već Sokrat naučavao da je slobodan onaj čovjek koji poznaje samoga sebe.**Što to znači poznavati sebe? Do kuda sežu granice moje slobode?** Sveti Augustin također govori o slobodi, odnosno on ističe kako svaki čovjek ima sposobnost slobodnog odabira, može izabrati između različitih mogućnosti. To znači da se može odlučiti ili za dobro ili za zlo. Međutim, **je li čovjek slobodan ako se odlučuje za zlo?** Zašto?Jasno je da čovjek nema apsolutnu slobodu. Samo je Bog apsolutno slobodan jer je samo On apsolutno dobro. Ako nemamo tu apsolutnu slobodu, zaključujemo da je ona nečime uvjetovana.Zahvaljujući empirijskim istraživanjima, danas je znanstveno potvrđeno da čovjek nije uvijek slobodan u svome djelovanju i razmišljanju. Jednom ga uvjetuju biološki, drugi put društveni, treći put kulturalni, običajni ili neki drugi čimbenici. Iz toga proizlaze različita shvaćanja slobode.Iz svega vidimo da biti slobodan zapravo i nije tako jednostavno. Baš kao što je rekla i ona djevojka u videu. Za slobodu se zrije i raste. Da bismo ispravno hodili ususret slobodi nužno je raditi na sebi. Svi se pozivamo na slobodu, ali pitanje je koliko i mi ugrožavamo slobodu drugih. Pitanje je koliko ono što činimo činimo odgovorno. **Znači li sloboda da činimo što hoćemo? Što nas to u nama sprečava da činimo baš sve što je slobodno? Zašto su uz slobodu potrebni i zakoni?** Ugrožavaju li oni slobodu? **Ograničava li odgovornost slobodu ili joj daje smisao?** O ovim i sličnim problemima/situacijama/pitanjima razgovarat ćete u skupinama. Kao pomoć, dobiti ćete listove s nekim tekstovima koji nam mogu pomoći bolje razumjeti pojam slobode, kao i vidjeti kakva su naša promišljanja o slobodi.*(pitanja crvenom bojom staviti ću na ploču jer su to pitanja koja se nalaze na radnim listovima)***Samostalni rad učenika (30 min)**Učenike ću podijeliti u skupine po (5po 4 ili 4 po 5, ovisno o broju učenika na nastavi)Zadaci za rad skupinama (U prilogu)**Iznošenje rezultata rada (20 min)**Dok učenici iznose, ja dopunjujem i pojašnjavam ukoliko je nešto potrebno pojasniti. **ZAVRŠNI DIO (10 min)****Sinteza** **s aktualizacijom**Uspjeli smo dotaknuti samo dio ove velike teme. Sa slobodom ste se već prije susreli. Dimenzija odgovorne slobode izuzetno je važna. Sloboda isprepleće svako ljudsko djelovanje. Mogu li svi biti slobodni? Zašto su toliki skeptični glede ostvarivanja slobode? Takva pitanja su i dalje ostala otvorena. Ono što je još tu bitno nije samo naša tjelesna sloboda. Isus nas poziva na jednu drugu slobodu. Slobodni smo odabrati grijeh i smrt, ili spasenje i život koji nam On nudi. Ne vrijedi nam izvanjska sloboda ako je naša duša zarobljena. Pozvani smo činiti dobro. Sve nam je stavljeno na izbor. Jer za slobodu nas Krist oslobodi! Nastojmo se u životu tim predivnim darom slobode što odgovornije služiti.Kako? Neka nas vaše misli o slobodi potaknu da istinski prema toj slobodi hodimo.**Meditativni završetak (4 min)**O lijepa, o draga, o slatka slobodo,dar u kom sva blaga višnji nam bog je dô,uzroče istini od naše sve slave,uresu jedini od ove Dubrave,sva srebra, sva zlata, svi ljudcki životine mogu bit plata tvôj čistoj ljepoti!Neka je Slava Ocu…. | Učenici slušaju molitvu, te zajedno mole *Slava Ocu*.Učenici govore svoja promišljanja o današnjoj temi te odgovaraju na pitanje Jesam li slobodan/slobodna?Učenici gledaju i slušaju, te na temelju toga izdvajaju mišljenje koje je najbliže njihovom, te obrazlažu svoj odabir! Učenici pažljivo slušaju izlaganje.Učenici rade u skupinama. Čitaju, razgovaraju, donose zaključke!Učenici iznose svoje rezultate! Učenici svoje misli čitaju te stavljaju na pano kao poticaj hoda prema slobodi! |
| **PLAN PLOČE**Jesam li slobodan/slobodna?DA NE NE ZNAMZa mene je sloboda….Pitanja za promišljanje:Od kuda čovjeku sloboda? Što znači poznavati sebe? Do kuda sežu granice moje slobode? Je li čovjekova sloboda ako se odlučuje za zlo? Znači li sloboda da činimo što hoćemo?Što nas to u nama sprečava da činimo baš sve što je slobodno? Zašto su uz slobodu potrebni i zakoni?Ograničava li odgovornost slobodu ili joj daje smisao? |
| Literatura, izvori za učenika | Radni listovi s tekstovima  |
| Literatura, izvori za nastavnika | Kurikulum katoličkog vjeronauka za srednje školeBiblijaV. Frankl: Čovjekovo traganje za smislomVjeronaučni udžbenik: Dođi i vidi 2<https://www.enciklopedija.hr/clanak/56655><https://laudato.hr/vijesti/vatikan/sloboda-je-ciniti-slobodno-ono-sto-bog-zeli> |
| **Kritički osvrt:** |

Rad u skupini – 1

Pred vama se nalazi radni list sa zadatcima. Vaš je zadatak prvo pročitati tekstove, zatim prokomentirati, te naposlietku odgovoriti na postavljena pitanja.

Zadatak otisnut plavom bojom izradite na posebnom listu koji ste dobili!

**Protumačite misli Viktora Frankla i Sartrea! Koja vam se misao više sviđa? Obrazložite! Što znači poznavati sebe? Ograničava li odgovornost slobodu ili joj daje smisao? Pokušajte navesti neki primjer!**

**Unutar grupe sami osmislite misao o slobodi koja oduševljava, misao koja poziva na slobodu!**

Prema egzistencijalističkoj terapiji, filozofsko-terapijskom pristupu čiji su začetnici sredinom dvadesetog stoljeća bili Viktor Frankl i Rollo May, sloboda i čovjek su identični pojmovi. Drugim riječima, mi jesmo sloboda kreiranja svojih života.

Sloboda i odgovornost su neodvojivi. Kipu slobode na Istočnoj obali trebao bi se dodati Kip odgovornosti na Zapadnoj obali.

Viktor Frankl

Bez tog osnovnog sastojka naše ljudskosti, bez osobne slobode, ne osjećamo se kao ljudi, već kao figure nošene valovima života. I mada nas život nosi, osjećamo kao da nas zaobilazi. U njemu plivamo, a žedni smo - nikako da ga okusimo.

Pitanje osobne slobode naizgled je vrlo jednostavno. Svi ćemo brzo odgovoriti: Naravno da želim biti slobodan. Naravno da želim raditi vlastite izbore. Naravno da se želim osjećati živ.

No, sloboda za sobom povlači i svoju drugu polovicu – odgovornost. Onaj tko ne zna biti odgovoran, ne zna biti ni slobodan. Neprekidno smo suočeni s odlučivanjem kakvom ćemo osobom postati. Shvaćanjem da smo odgovorni za svoje živote (kako za djelovanje, tako i za nedjelovanje) otvaramo si mogućnost kreiranja vlastite sudbine. Sloboda i odgovornost su dvije strane iste medalje. Pitanje je - nosimo li je s osmijehom ili bi je radije prekrili odjećom?

Egzistencijalist Jean Paul Sartre ističe kako je za vlastite izbore potrebna predanost. Osjećaj egzistencijalne krivnje i tjeskobe potječe od svijesti da smo izbjegli tu predanost i odlučili da nećemo birati.

Ljudi su osuđeni na slobodu.

Sartre

Ne vršeći slobodne izbore, prepuštamo se automatizmu vanjskih okolnosti i zaboravljamo što je po našoj iskrenoj procjeni vrijedno postojanje. Vlastitim, pak, izborima kreiramo svoju stvarnost, a prihvaćanjem odgovornosti za postupke iz prošlosti stječemo osobnu snagu za slobodne i odgovorne izbore u budućnosti.

Rad u skupinama – 2

Pred vama se nalazi radni list sa zadatcima. Vaš je zadatak prvo pročitati tekstove, zatim prokomentirati, te naposlietku odgovoriti na postavljena pitanja.

Zadatak otisnut plavom bojom izradite na posebnom listu koji ste dobili!

**Izaberite jedan broj iz Katekizma Katoličke Crkve (to su ovi brojevi na početku) koji vam se najviše sviđa i obrazložite svoj izbor! Je li čovjek slobodan ako se odlučuje za zlo? Što nas to u nama sprečava da činimo baš sve što je slobodno? Pokušajte navesti neki primjer!**

**Unutar grupe sami osmislite misao o slobodi koja oduševljava, misao koja poziva na slobodu!**

1731 Sloboda je u razumu i volji ukorijenjena moć djelovati ili ne djelovati, činiti ovo ili ono, i tako izvršavati samostalno namjeravane čine. Po slobodnoj volji svatko raspolaže samim sobom. Sloboda je u čovjeku moć rasta i sazrijevanja u istini i dobroti. Sloboda postiže savršenstvo kad je usmjerena prema Bogu, našem blaženstvu.

1732 Dokle god se nije konačno utvrdila u svom posljednjem dobru, a to je Bog, sloboda uključuje mogućnost biranja između dobra i zla, a to znači napredovanja u savršenosti ili malaksanja i griješenja. Ona je glavna oznaka ljudskih čina u pravom smislu. Ona postaje vrelo pohvale ili ukora, zasluge ili krivnje.

1733 Što čovjek više čini dobro, to je slobodniji. Prava je sloboda u služenju dobru i pravednosti. Izbor neposlušnosti i zla zloupotreba je slobode i vodi u ropstvo grijeha.[32]

1734 Sloboda čini čovjeka odgovornim za vlastite čine u mjeri u kojoj su voljni. Napredovanje u kreposti, poznavanje dobra i askeza povećavaju gospodstvo volje nad vlastitim činima.

1735 Ubrojivost i odgovornost za neki čin mogu se umanjiti ili poništiti neznanjem, nepažnjom, nasiljem, strahom, navikama, neumjerenim strastima i drugim psihičkim ili društvenim čimbenicima.

1737 Neki se učinci mogu podnositi, a da ih onaj koji ih je prouzročio ne želi; npr. iscrpljenost majke uz postelju bolesnog djeteta. Štetan učinak nije ubrojiv ako nije željen ni kao svrha ni kao sredstvo čina, kao što može biti smrt podnesena pri pružanju pomoći osobi u opasnosti. Da štetan učinak bude ubrojiv, mora biti predvidljiv i da ga je onaj koji ga je uzrokovao mogao izbjeći, npr. u slučaju ubojstva što ga prouzroči vozač u pijanom stanju.

1738 Sloboda se vježba u međuljudskim odnosima. Svaka ljudska osoba, stvorena na sliku Božju, ima naravno pravo biti od drugih priznata slobodnim i odgovornim bićem. Svi duguju svakomu to poštovanje. Pravo na slobodu djelovanja zahtjev je neodvojiv od dostojanstva ljudske osobe, naročito na području morala i religije.[35] To pravo mora biti građanski priznato i zaštićeno u granicama općeg dobra i javnog reda.[36]

Rad u skupinama – 3

Pred vama se nalazi radni list sa zadatcima. Vaš je zadatak prvo pročitati tekstove, zatim prokomentirati, te naposlietku odgovoriti na postavljena pitanja.

Zadatak otisnut plavom bojom izradite na posebnom listu koji ste dobili!

**Izaberite dio, rečenicu koja vam najviše progovara o čovjekovoj slobodi. Obrazložite svoj izbor! Zašto su uz slobodu potrebni i zakoni? Znači li sloboda da činimo što hoćemo? Ograničava li odgovornost slobodu ili joj daje smisao? Potkrijepite primjerom!**

**Unutar grupe sami osmislite misao o slobodi koja oduševljava, misao koja poziva na slobodu!**

Iz Knjige Postanka

1 Prvi čovjekov grijeh

Zmija bijaše lukavija od sve zvjeradi što je stvori Jahve, Bog. Ona reče ženi: »Zar vam je Bog rekao da ne smijete jesti ni s jednog drveta u vrtu?« 2 Žena odgovori zmiji: »Plodove sa stabala u vrtu smijemo jesti. 3 Samo za plod stabla što je nasred vrta rekao je Bog: ‘Da ga niste jeli! I ne dirajte u nj, da ne umrete!’« 4 Nato će zmija ženi: »Ne, nećete umrijeti! 5 Nego, zna Bog: onog dana kad budete s njega jeli, otvorit će vam se oči, i vi ćete biti kao bogovi koji razlučuju dobro i zlo.« 6 Vidje žena da je stablo dobro za jelo, za oči zamamljivo, a za mudrost poželjno: ubere ploda njegova i pojede. Dade i svom mužu, koji bijaše s njom, pa je i on jeo. 7 Tada se obadvoma otvore oči i upoznaju da su goli. Spletu smokova lišća i naprave sebi pregače.

8 Uto čuju korak Jahve, Boga, koji je šetao vrtom za dnevnog povjetarca. I sakriju se – čovjek i njegova žena – pred Jahvom, Bogom, među stabla u vrtu. 9 Jahve, Bog, zovne čovjeka: »Gdje si?« – reče mu. 10 On odgovori: »Čuo sam tvoj korak po vrtu; pobojah se jer sam gol, pa se sakrih.« 11 Nato mu reče: »Tko ti kaza da si gol? Ti si, dakle, jeo sa stabla s kojega sam ti zabranio jesti?«

Sirah 15

14On je sam u početku stvorio čovjeka i prepustio ga slobodnoj volji njegovoj. 15Ako hoćeš, možeš držati zapovijedi, u tvojoj je moći da budeš vjeran. 16On je preda te stavio vatru i vodu: za čim hoćeš pruži ruku svoju. 17Pred čovjekom je i život i smrt: što on više voli to će mu se dati.

Rad u skupini – 4

Pred vama se nalazi radni list sa zadatcima. Vaš je zadatak prvo pročitati tekstove, zatim prokomentirati, te naposlietku odgovoriti na postavljena pitanja.

Zadatak otisnut plavom bojom izradite na posebnom listu koji ste dobili!

**Izaberite citat koji vas se najviše dojmio! Obrazložite svoj odabir! Je li čovjekova sloboda ako se odlučuje za zlo? Znači li sloboda da činimo što hoćemo? Do kuda sežu granice moje slobode? Pojasnite ne nekom primjeru!**

**Unutar grupe sami osmislite misao o slobodi koja oduševljava, misao koja poziva na slobodu!**

Matej 12, 12a koliko je čovjek vredniji od ovce! Tako, slobodno je subotom činiti dobro!”

Ivan 8, 32 upoznat ćete istinu i istina će vas osloboditi.”, 34Odgovori im Isus: “Zaista, zaista, kažem vam: tko god čini grijeh, rob je grijeha. 36Ako vas dakle Sin oslobodi, zbilja ćete biti slobodni.

Rimljanima 8, 20stvorenje je uistinu podvrgnuto ispraznosti – ne po svojoj volji, nego zbog onoga koji ga podvrgnu – ali u nadi. 21Jer i stvorenje će se osloboditi robovanja pokvarljivosti da sudjeluje u slobodi i slavi djece Božje.

1 Korinćanima 6, 12“Sve mi je dopušteno!” Ali – sve ne koristi. “Sve mi je dopušteno!” Ali – neću da mnome išta vlada.

1 Korinćanima 7, 23Otkupninom ste kupljeni: ne budite robovi ljudima.

1 Korinćanima 8, 9A pazite da ne bi možda ta vaša sloboda bila spoticaj nejakima.

1 Korinćanima 10, 23“Sve je slobodno!” Ali – sve ne koristi. “Sve je dopušteno!” Ali – sve ne saziđuje. 29Savjesti mislim, ne svoje, nego onoga drugoga. Ta zašto da moju slobodu druga savjest sudi?

2 Korinćanima 3, 17Gospodin je Duh, a gdje je Duh Gospodnji, ondje je sloboda.

Galaćanima 1, 3Isusa Krista, 4koji sam sebe dade za grijehe naše da nas istrgne iz sadašnjega svijeta opakoga kao što je volja Boga i Oca našega. 10Doista, nastojim li ovo pridobiti ljude ili Boga? Ili idem li za tim da ljudima ugodim? Kad bih nastojao ljudima ugađati, ne bih bio Kristov sluga.

Galaćanima 2, 4…radi uljeza, lažne braće, koja se ušuljaše da vrebaju slobodu koju imamo u Kristu Isusu, ne bi li nas učinili robovima. 5Ne, ni načas im nismo popustili, nismo se podložili: da istina evanđelja ostane kod vas!

Galaćanima 4, 1Hoću reći: sve dok je baštinik maloljetan, ništa se ne razlikuje od roba premda je gospodar svega: 2pod skrbnicima je i upraviteljima sve do dana koji je odredio otac. 3Tako i mi: dok bijasmo maloljetni, robovasmo počelima svijeta. 4A kada dođe punina vremena, odasla Bog Sina svoga: od žene bi rođen, Zakonu podložan 5da podložnike Zakona otkupi te primimo posinstvo. 7Tako više nisi rob nego sin; ako pak sin, onda i baštinik po Bogu. 8Onda dok još niste poznavali Boga, služili ste bogovima koji po naravi to nisu. 30Nego, što veli Pismo? Otjeraj sluškinju i sina njezina jer sin sluškinje ne smije biti baštinik sa sinom slobodne. 31Zato, braćo, nismo djeca ropkinje nego slobodne.

Rad u skupini – 5

Pred vama se nalazi radni list sa zadatcima. Vaš je zadatak prvo pročitati tekstove, zatim prokomentirati, te naposlietku odgovoriti na postavljena pitanja.

Zadatak otisnut plavom bojom izradite na posebnom listu koji ste dobili!

**Izaberite citat koji vas se najviše dojmio? Obrazložite svoj odabir! Zašto su uz slobodu potrebni zakoni? Od kuda čovjeku sloboda? Do kuda sežu granice čovjekove slobode? Pojasnite na nekom primjeru.**

**Unutar grupe sami osmislite misao o slobodi koja oduševljava, misao koja poziva na slobodu!**

Galaćanima 5, 1Za slobodu nas Krist oslobodi! Držite se dakle i ne dajte se ponovno u jaram ropstva. Doista vi ste, braćo, na slobodu pozvani! Samo neka ta sloboda ne bude izlikom tijelu, nego – ljubavlju služite jedni drugima.

Filipljanima 1, 21Ta meni je živjeti Krist, a umrijeti dobitak!

Filipljanima 3, 13Jedno samo: što je za mnom, zaboravljam, za onim što je preda mnom, prežem, 14k cilju hitim, k nagradi višnjeg poziva Božjeg u Kristu Isusu.

Kološanima 1, 13On nas izbavi iz vlasti tame i prenese u kraljevstvo Sina, ljubavi svoje.

Kološanima 3, 8Ali sada i vi odložite sve! Gnjev, srdžba, opakost, hula, prostota van iz vaših usta! 9Ne varajte jedni druge! Jer svukoste staroga čovjeka s njegovim djelima 10i obukoste novoga, koji se obnavlja za spoznanje po slici svoga Stvoritelja!

Titu 2, 14On sebe dade za nas da nas otkupi od svakoga bezakonja i očisti sebi Narod izabrani koji revnuje oko dobrih djela.

Hebreima 2, 15pa oslobodi one koji – od straha pred smrću – kroza sav život bijahu podložni ropstvu.

Hebrejima 9, 22I gotovo se sve po zakonu čisti krvlju i bez prolijevanja krvi nema oproštenja. 28tako i Krist: jednom se prinese da grijehe mnogih ponese, a drugi će se put – bez obzira na grijeh – ukazati onima koji ga iščekuju sebi na spasenje.

Jakovljeva 1, 25Ali tko pomno promotri savršeni zakon slobode i uza nj prione, ne kao zaboravan slušatelj nego djelotvoran izvršitelj, blažen će biti u svem djelovanju svome.

Jakovljeva 2, 12Tako govorite i tako činite kao oni koji imaju biti suđeni po zakonu slobode.

1 Petrova 1, 18Ta znate da od svog ispraznog načina života, što vam ga oci namriješe, niste otkupljeni nečim raspadljivim, srebrom ili zlatom, 19nego dragocjenom krvlju Krista, Jaganjca nevina i bez mane.

2 Petrova 2, 19Obećavaju im slobodu, a sami su robovi pokvarenosti. Jer svatko robuje onomu tko ga svlada. 20Doista, pošto su po spoznaji Gospodina našega i Spasitelja Isusa Krista odbjegli od prljavština svijeta, ako se opet u njih upleću i daju se svladati, ovo im je potonje gore od onoga prvoga.